Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
10 เม.ย. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 4.84 จุด (0.4%) ปิดภาคเช้าที่ 1,215.32 จุด ด้วยมูลค่าการซื้อขาย 27,045.57 ล้านบาท
Most Positive Impact: CPN (+1.15 จุด), AWC (+1.01 จุด), MTC (+0.64 จุด)
Most Negative Impact: PTT (-1.33 จุด), SCB (-1.03 จุด), KBANK (-0.67 จุด)
จีนรายงานดัชนีผู้บริโภค (CPI) ประจำเดือน มี.ค. ที่ 4.3% YoY ต่ำกว่าเดือนก่อนที่ 4.8% YoY ขณะที่ดัชนีราคาผู้บริโภค (PPI) ประจำเดือน มี.ค. ออกมาที่ -1.5% YoY หดตัวต่อเนื่องจากเดือนก่อนที่ -0.4% YoY
อินเดียยกระดับมาตรการล็อกดาวน์และเพิ่มการเฝ้าระวังอย่างเข้มงวดในชุมชนหลายร้อยแห่งที่ถูกระบุว่าเป็นพื้นที่เสี่ยงต่อการแพร่ระบาดของโรคติดเชื้อไวรัสโคโรนาสายพันธุ์ใหม่ (อินโฟเควสท์)
แนวโน้มตลาดบ่าย
มุมมองตลาดบ่ายนี้ คาดยังมีการ Sell on fact กลุ่มพลังงานถ่วงดัชนี อย่างไรก็ดีมาตรการกระตุ้นเศรษฐกิจของ Fed ที่ออกมาเพิ่มเติมสร้าง sentiment บวกกับตลาด ทำให้น่าจะยังเห็นภาพของการแกว่งตัว รวมถึงตลาดน่าจะรอดูท่าทีของสหรัฐในการลดกำลังการผลิตที่การประชุม G20 คืนนี้ จึงประเมิน SET index แกว่งตัวในกรอบ 1,200 – 1,220 จุด
กลยุทธ์การลงทุน อิงจากผลการประชุม OPEC ที่มีการลดกำลังการผลิตตามคาดส่งผลให้เกิดการ Sell on fact เราแนะนำให้ใช้จังหวะการอ่อนตัวทยอยสะสมกลุ่มพลังงานต้นน้ำอย่าง PTTEP, PTTGC ขณะที่เรายังแนะนำกลุ่ม ICT(ADVANC) และโรงไฟฟ้า(GULF) รวมถึงเครื่องดื่ม(CBG) ซึ่งถือเป็นกลุ่มที่ได้รับผลกระทบจำกัดจาก COVID-19 นอกจากนี้แนะนำหลีกเลี่ยงหุ้นกลุ่มธนาคารจากแนวโน้มดอกเบี้ยขาลง, กลุ่ม Non-bank (leasing) ที่อาจได้รับผลกระทบจาก Policy Risk และกลุ่มที่อิงกับสหรัฐ/ยุโรป สำหรับนักลงทุนที่รับความเสี่ยงได้ต่ำแนะรอดูผลของการ Lockdown หลายประเทศทั่วโลกรวมถึงไทย
ประเด็นเศรษฐกิจสำคัญ วันศุกร์ ติดตาม ดัชนี Core CPI เดือน มี.ค. ของสหรัฐฯ คาด +2.3% YoY และจำนวนแท่นขุดเจาะน้ำมันของสหรัฐฯ ซึ่งลดลง 10% WoW ในสัปดาห์ก่อน
หุ้นแนะนำ PTTEP